ਕੁਕਿੰਗ ਰੇਂਜ ਅਤੇ ਗੈਸ ਦੇ ਚੁੱਲ੍ਹੇ ਬਾਰੇ ਤੁਸੀਂ ਕੀ ਜਾਣਦੇ ਹੋ ?
ਗੈਸ ਦਾ ਚੁੱਲਾ-ਗੈਸ ਨਾਲ ਖਾਣਾ ਬਣਾਉਣ ਦਾ ਕੰਮ ਸੌਖਾ ਅਤੇ ਸਫ਼ਾਈ ਨਾਲ ਹੁੰਦਾ ਹੈ । ਕਿਉਂਕਿ ਗੈਸ ਨਾਲ ਭਾਂਡੇ ਕਾਲੇ ਨਹੀਂ ਹੁੰਦੇ । ਗੈਸ ਦੇ ਚੁੱਲ੍ਹੇ ਇਕ, ਦੋ ਅਤੇ ਤਿੰਨ ਬਰਨਰਾਂ ਵਾਲੇ ਵੀ ਮਿਲਦੇ ਹਨ । ਗੈਸ ਦੇ ਚੁੱਲ੍ਹੇ ਨੂੰ ਰਬੜ ਦੀ ਨਾਲੀ ਨਾਲ ਸਿਲੰਡਰ ਨਾਲ ਜੋੜਿਆ ਜਾਂਦਾ ਹੈ । ਬਰਨਰਾਂ ਦੇ ਅੱਗੇ ਰੈਗੁਲੇਟਰ ਲੱਗੇ ਹੁੰਦੇ ਹਨ ਜੋ ਸੇਕ ਨੂੰ ਵਧ, ਘੱਟ ਕਰਨ ਅਤੇ ਚੁੱਲਾ ਵਾਲਵ, ਬੰਦ ਕਰਨ ਦਾ ਕੰਮ ਕਰਦੇ ਹਨ । ਸਿਲੰਡਰ ਉੱਤੇ ਵੀ ਰੈਗੁਲੇਟਰ ਲੱਗਾ ਹੁੰਦਾ ਹੈ ਜੋ ਸਿਲੰਡਰ ਵਿਚੋਂ ਗੈਸ ਨੂੰ ਚੁੱਲੇ ਤਕ ਪਹੁੰਚਾਉਂਦਾ ਹੈ ।

ਕੁਕਿੰਗ ਰੇਂਜ – ਕੁਕਿੰਗ ਰੇਂਜ ਨਾਲ ਭੋਜਨ ਪਕਾਉਣ ਲਈ ਬਹੁਤ ਘੱਟ ਸਮਾਂ ਲੱਗਦਾ ਹੈ । ਇਸ ਵਿਚ ਬੇਕਿੰਗ ਅਤੇ ਗਰਿਲਿੰਗ ਵੀ ਕੀਤੀ ਜਾਂਦੀ ਹੈ । ਕੁਕਿੰਗ ਰੇਂਜ ਗੈਸ ਨਾਲ ਚੱਲਣ ਵਾਲੇ ਅਤੇ ਬਿਜਲੀ ਨਾਲ ਚੱਲਣ ਵਾਲੇ ਵੀ ਹੁੰਦੇ ਹਨ । ਇਸ ਦੀ ਬਾਡੀ ਸਟੀਲ ਦੀ ਜਾਂ ਲੋਹੇ ਦੀ ਬਣੀ ਹੁੰਦੀ ਹੈ । ਇਸਦੇ ਉੱਪਰ ਚਾਰ ਚੁੱਲ੍ਹੇ ਹੁੰਦੇ ਹਨ, ਉਸਤੋਂ ਹੇਠਾਂ ਗਰਿੱਲ, ਫਿਰ ਓਵਨ ਹੁੰਦਾ ਹੈ । ਗੈਸ ਵਾਲੇ ਕੁਕਿੰਗ ਰੇਂਜ ਦੀ ਨਾਲੀ ਗੈਸ ਦੇ ਸਿਲੰਡਰ ਨਾਲ ਲਾਈ ਜਾਂਦੀ ਹੈ ਅਤੇ ਬਿਜਲੀ ਵਾਲੇ ਦੀ ਤਾਰ ਪਾਵਰ ਪਲੱਗ ਵਿਚ ਲਾਈ ਜਾਂਦੀ ਹੈ | ਕਈ ਕੁਕਿੰਗ ਰੇਂਜ ਵਿਚ ਓਵਨ ਦੇ ਹੇਠਾਂ ਇਕ ਹੋਰ ਡੱਬਾ ਬਣਿਆ ਹੁੰਦਾ ਹੈ ਜਿਸ ਵਿਚ ਭੋਜਨ ਪਕਾ ਕੇ ਰੱਖ ਦਿਉ ਤਾਂ ਕਾਫ਼ੀ ਸਮਾਂ ਗਰਮ ਰਹਿੰਦਾ ਹੈ । ਇਸ ਦੇ ਸਾਹਮਣੇ ਵਾਲੇ ਪਾਸੇ ਚੁੱਲਿਆਂ ਹੇਠਾਂ ਰੇਗੁਲੇਟਰ ਲੱਗੇ ਹੁੰਦੇ ਹਨ ਜੋ ਤਾਪਮਾਨ ਨੂੰ ਕੰਟਰੋਲ ਕਰਦੇ ਹਨ ।